Organisatsiooniliselt funktsioneeris opositsioon nüüd märksa paremini kui eelmise kvadrienniumi kestel. Temasse kuulunud H. Rosenthal kiidab oma mälestustes õigusega oma  rühma head distsipliini ja temas toimunud plaanikindlat ettevalmistustööd. Kuna kõik rühma liikmed ei vallanud küllaldaselt saksa keelt, milles toi­mus linnavolikogus asjaajamine, siis arutatud järjekindlalt iga koos­oleku eel kellegi rühmaliikme erakorteris nõupidamisel päevakord üksikasjaliselt läbi, mispuhul tehtud otsused olnud siduvad kõigile rühma liikmeile.